钦定古今图书集成/明伦汇编/氏族典/第395卷 > 李进
## 钦定古今图书集成/明伦汇编/氏族典/第395卷 > 李进

按《元史李进传》：“进，保定曲阳人。幼隶军籍，以功陞百
户。宪宗西征，史天泽时为河南经略大使，命进为总
把。是年秋，道由陈仓入兴元，度米仓关，其地荒塞不
通。进伐木开道，至定远七十关。进夜率勇士，掩其不
备，攻毁悬门，纳诸军，宋兵弃走，进遂得其堡守之，关
路始通，诸军尽度。世祖即位，入为侍卫亲军。至元十”
二年，从略地湖南、湖北。宋平，以兵马使分兵屯鄂州。
十四年，加武略将军，升千户。十九年，进怀远大将军二十五年，授蒙古侍卫亲军都指挥使司佥事。明年，
改授左翼屯田万户。元贞元年春卒。子雯袭，授武德
将军。皇庆二年，加宣武将军。泰定元年，以疾辞。子朵
耳只袭。